OpenLLM-France/wikimedia huggingface dataset:
# Desassemblador

Un desassemblador és un programa d'ordinador que tradueix llenguatge màquina a llenguatge d'assemblador, realitzant l'operació inversa d'un assemblador. Un desassemblador es diferencia d'un decompilador en el fet que aquest últim transforma el llenguatge màquina en un llenguatge d'alt nivell en comptes de fer-ho en llenguatge d'assemblador. La sortida d'un desassemblador és sovint formatada per a facilitar la lectura i comprensió humanes en comptes de transformar-la en l'entrada ideal per a un assemblador. Això converteix els desassembladors en una de les principals eines d'enginyeria inversa.
El codi font d'assemblador permet normalment l'ús de constants simbòliques i comentaris del programador. Aquests últims són sovint esborrats per l'assemblador en el codi màquina final. Si és així, un desassemblador operant al codi màquina produiria una sortida sense constants ni comentaris, i esdevindria molt més difícil d'interpretar per a un humà que el codi original comentat. Alguns desassembladors poden inferir noms i comentaris útils; de totes maneres, els desassembladors interactius tenen més èxit desassemblant programes que els desassembladors totalment automatitzats, ja que el raonament humà aplicat al procés de desassemblatge és similar a la creativitat humana a l'hora d'escriure el codi original.
No pot existir un desassemblador completament automatitzat que sempre produeixi codi font correcte perquè el procés de desassemblament es redueix al famós problema d'aturada, impossible de solucionar.

## Vegeu també

* Assemblador
* Microprocessador

## Enllaços externs

* Wiki sobre desassemblatge (anglès)
* The free country (anglès)
# Frédéric Moncassin

Frédéric Moncassin (Tolosa de Llenguadoc, 26 de setembre de 1968) és un ciclista francès, que fou professional entre 1990 i 1999. Bon esprintador, en el seu palmarès destaquen dues victòries d'etapa al Tour de França de 1996 i la Kuurne-Brussel·les-Kuurne de 1995.
Entre 2004 i 2008 fou el seleccionador de l'equip de França de ciclisme en ruta, sent substituït per Laurent Jalabert.

## Palmarès

* 1989
** 1r a la París-Roubaix sub-23
** Vencedor d'una etapa a la Ruta del Sud
** Vencedor de 2 etapes al Tour de Loir i Cher
* 1990
** 1r al Gran Premi de Denain
** 1r al Gran Premi d'Isbergues
** Vencedor de 2 etapes al Critèrium del Dauphiné Libéré
* 1991
** 1r al Gran Premi de Denain
* 1992
** 1r al Gran Premi del Nord-Pas de Calais
** Vencedor d'una etapa a l'Étoile de Bessèges
** Vencedor d'una etapa al Tour del Mediterrani
* 1993
** 1r al Tour de l'Oise i vencedor de 2 etapes
** Vencedor d'una etapa al Critèrium del Dauphiné Libéré
* 1994
** Vencedor d'una etapa al Gran Premi del Midi Libre
* 1995
** 1r a la Kuurne-Brussel·les-Kuurne
** 1r al Gran Premi Herning
* 1996
** Vencedor de 2 etapes al Tour de França
** Vencedor de 2 etapes al Gran Premi del Midi Libre
** Vencedor de 2 etapes a la Ruta del Sud
** Vencedor d'una etapa a la París-Niça

### Resultats al Tour de França

* 1993. 112è de la classificació general
* 1995. Abandona (12a etapa)
* 1996. 106è de la classificació general
* 1997. 114è de la classificació general
* 1998. Abandona (10a etapa)

### Resultats a la Volta a Espanya

* 1997. Abandona (5a etapa)
* 1998. Fora de control (7a etapa)

## Enllaços externs

* Palmarès de Frédéric Moncassin a sitiodeciclismo.net
# Ministeria vibrans

Ministeria vibrans és un petit eucariota unicel·lular que s'alimenta de bacteris. Dins del llinatge dels opistoconts, pertany al grup dels Filasterea juntament amb Capsaspora. Com altres organismes d'aquest llinatge, presenta diferents tipus cel·lulars que inclouen cèl·lules ameboides amb filopodis i flagel·lades.

## Referències

* ↑ Cavalier-Smith, Thomas «Phylogeny of choanozoa, apusozoa, and other protozoa and early eukaryote megaevolution». Journal of molecular evolution, 2003, pàg. 56 (5): 540–63.
* 1 2 Torruella, Guifré «Phylogenomics Reveals Convergent Evolution of Lifestyles in Close Relatives of Animals and Fungi». Current Biology, 2015, pàg. 25:1-7.
# Vi d'arròs

Vi d'arròs és una beguda alcohòlica feta d'arròs. A diferència del vi, producte de la fermentació del raïm o altres fruites, el vi d'arròs és producte de la fermentació del midó de l'arròs i la seva conversió en sucres. Típicament s'obté un producte de més graduació alcohòlica (18-25%) que la del vi (10-20%). Es consumeixen arreu del món, sent especialment populars a Àsia i la Xina. A diferència del baijiu, no són licors destil·lats.

## Tipus

* Amazake - japonès de baixa graduació alcohòlica
* Ang Jiu - Xinès
* Brem - Balinès
* Cheongju - coreà
** Beopju - una varietat de cheongju
* Cơm rượu - postres vietnamites
* Choujiu - d'arròs glutinós xinès
* Gamju - coreà
* Huangjiu - xinès.
* Jiuniang - sopa xinesa
* Kulapo - filipí
* Lao-Lao - Laosià
* Lihing - Malàisia
* Makgeolli - coreà
* Mijiu - xinès una categoria del huangjiu
* Pangasi - de Mindanao
* Raksi - Tibetà i nepalí
* Rượu đế - del Vietnam
* Rượu cần - Vietnam
* Rượu nếp - Vietnam
* Sake - Japonès
* Sato - de Tailàndia
* Shōchū - japonès
* Soju - coreà
* Sonti - Índia
* Hadia- cervesa d'arròs de l'Índia (Jharkhand, Orissa i oest de bengala)
* Tuak - de Borneo
* Tapuy - de les Filipines
* Tapai - de Borneo

## Referències

* ↑ Huang, H. T. "Science and civilization in China. Volume 6. Biology and biological technology. Part V: fermentations and food science." (2000).
* ↑ Rong and Fa, Grandiose Survey of Chinese Alcoholic Drinks and Beverages, 2013, «Archived copy». Arxivat de l'original el 2014-07-29. [Consulta: 29 maig 2015].

## Vegeu també

* Vi de serp
# (109) Felicitas

(109) Felicitas és un asteroide que forma part del cinturó d'asteroides i va ser descobert el 9 d'octubre de 1869 per Christian Heinrich Friedrich Peters des de l'observatori Litchfield de Clinton, als Estats Units d'Amèrica. Està anomenat així per la deessa que personifica la felicitat. Orbita a una distància mitjana del Sol de 2,697 ua, i pot allunyar-se'n fins a 3,499 ua. Té una inclinació orbital de 7,881° i una excentricitat de 0,297. Triga 1618 dies a completar una òrbita al voltant del Sol.

## Vegeu també

* Cos menor del sistema solar

## Referències

* 1 2 3 4 5 6 7 «JPL Small-Body Database». [Consulta: 16 octubre 2023].
* 1 2 3 4 5 6 7 8 9 «JPL Small-Body Database». [Consulta: 24 gener 2024].
* ↑ Afirmat a: Minor Planet Center Database.
* ↑ Afirmat a: Dictionary of Minor Planet Names (sisena edició revisada i ampliada). Pàgina: 23. Editorial: Springer Science+Business Media. Llengua del terme, de l'obra o del nom: anglès.
* ↑ Schmadel, Lutz D. Springer. Dictionary of Minor Planet Names (en anglés). 5a edició, 2003. ISBN 3-540-00238-3.

## Enllaços externs

* «(109) Felicitas» (en anglès). Minor Planet Center. [Consulta: 16 juny 2015].
Viccionari
# Baré Esporte Clube

El Baré Esporte Clube és un club de futbol brasiler de la ciutat de Boa Vista a l'estat de Roraima.

## Història

El 26 d'octubre de 1946 va néixer el Baré Esporte Clube fundat per Aquilino da Mota Duarte, Claudeonor Freire, Mário Abdala, Hitler de Lucena, Adamor Menezes, Simão Souza, Francisco Galvão Soares, Francisco das Chagas Duarte, Alcides da Conceição Lima Filho, Ruben da Silva Bento, José Maria Menezes Filho i Luciano Tavares de Araújo, els quals eren un grup dissident del club Atlético Roraima. El club guanyà el seu primer campionat estatal oficial l'any 1982. Com a club amateur també guanyà les edicions de 1984, 1986 i 1988. El 1983 guanyà el Torneio de Integração da Amazônia, derrotant l'Independência d'Acre a la final. El 1985 tornà a guanyar la competició, amb un títol compartit amb el Trem d'Amapá. Durant l'època professional, el club guanyà cinc nou campionats estatals, el darrer l'any 2010.

## Estadi

El club disputa els seus partits a l'Estadi Flamarion Vasconcelos anomenat Canarinho. Té una capacitat màxima per a 6.000 espectadors.

## Palmarès

* Campionat roraimense:
** 1982, 1984, 1986, 1988, 1996, 1997, 1999, 2006, 2010
* Torneio de Integração da Amazônia:
** 1983, 1985

## Referències

* ↑ (portuguès) Baré Esporte Clube a Arquivo de Clubes Arxivat 2013-01-03 at Archive.is
* ↑ Especial Placar - 500 Times do Brasil, São Paulo: Editora Abril: 2003.
* 1 2 «Roraima State League - List of Champions». RSSSF, 13-04-2014. [Consulta: 1r juliol 2014].
* ↑ 1983 Torneio de Integração da Amazônia a RSSSF
* ↑ 1985 Torneio de Integração da Amazônia a RSSSF
* ↑ (portuguès) Baré Esporte Clube a Futebol do Norte Arxivat 2007-09-27 a Wayback Machine.
* ↑ (portuguès) Baré Esporte Clube a Times Brasileiros Arxivat 2007-09-27 a Wayback Machine.

## Enllaços externs

* (portuguès) Baré Esporte Clube a Arquivo de Clubes Arxivat 2013-01-03 at Archive.is
* (portuguès) Baré Esporte Clube a Futebol do Norte Arxivat 2007-09-27 a Wayback Machine.
# Cirrhilabrus marjorie

Cirrhilabrus marjorie és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 5,8 cm de longitud total.

## Distribució geogràfica

Es troba a Fidji.

## Referències

* ↑ BioLib
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Román-Valencia, C. 2003. Descripción de tres nuevas especies de Bryconamericus (Pisces: Ostariophysi: Characidae) de Colombia. Memoria, Fund. La Salle Cien. Nat. No. 155 (for 2001): 31-49.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Deniz Uğur

Deniz Uğur (Ankara, 17 de octubre de 1973) és una actriu turca de sèries de televisió, veu, teatre i cinema. El 2018, va ser guardonada com a millor actriu de sèries de televisió per l'Associació turca de Periodistes de Ràdio i Televisió per la seva actuació a la teleserie Zalim İstanbul (Istanbul cruel, en català).

## Referències

* ↑ «Deniz Uğur kimdir, kaç yaşındadır?» (en turc). Hurriyet, 14-10-2017. [Consulta: 1r març 2021].
* ↑ https://www.cnnturk.com/turkiye/rtgd-medya-oscarlari-odulleri-sahiplerini-buldu
# Francisca Ballesteros

Francisca Ballesteros (1969) és una assassina en sèrie espanyola d'origen valencià que entre 1990 i 2004 va matar ses dues filles i son marit i va tractar de matar el seu fill.

## Historial criminal

Francisca Ballesteros va nàixer en la ciutat de València. Uns pocs anys després, se va traslladar a Melilla. Després de casar-se amb Antonio González Barribino, Ballesteros va donar a llum a una xica dita Florinda. El 1990, Ballesteros patí d'una depressió postpart i volia posar fi al seu matrimoni, però finalment va desistir. Més tard va decidir de matar la seva família i fugir a València. Ballesteros va enverinar a Florinda, que només tenia cinc mesos d'edat, amb Colme, un fàrmac utilitzat per tractar l'alcoholisme. Després de la mort del nadó, Ballesteros va decidir esperar per matar la resta de la seva família.
El 2004, 14 anys després d'assassinar sa filla, Ballesteros, que havia conegut a molts homes a través d'Internet, va decidir de matar la resta de la família i fugir a la ciutat on vivia un dels homes que havia conegut per Internet, i allí casar-se amb ell. El 12 de gener del 2004 Ballesteros va matar el seu marit Antonio González Barribino amb Colme i els sedants Zolpidem i bromazepam. El 4 de juny del 2004, Ballesteros va matar la seva filla Sandra, amb els mateixos medicaments i va tractar de matar el seu fill major, Antonio, el qual tenia 12 anys. El noi va ingressar a l'hospital amb enverinament el 4 de juny del 2004. L'autòpsia va revelar que havia estat enverinada.
El 7 de juny del 2004 Ballesteros va ser arrestada i confessà els assassinats.
El 26 de setembre del 2005, Francisca Ballesteros va ser condemnada a una pena de 84 anys de presó.

## Referències

* 1 2 Cordeiro, Esther. «L'enverinadora de Melilla confessa tres assassinats» (en castellà). adeguello.net, 2003.
* ↑ La fiscal en puja la pena per l'enverinadora de Melilla a 84 anys en castellà
* ↑ Condemnada a 84 anys de presó l'"enverinadora de Melilla" en castellà
* ↑ L'enverinadora de Melilla Arxivat 2008-02-12 a Wayback Machine. en castellà
# Microtinis

Els microtinis (Microtini) són una tribu de rosegadors de la família dels cricètids i la subfamília dels arvicolins. La major part dels membres d'aquesta tribu es classificaven anteriorment entre els arvicolinis, però un estudi publicat el 2021 descobrí que Arvicola és divergent dels altres gèneres vivents d'arvicolinis i que en realitat era el tàxon germà dels lagurinis. La classificació més recent de la Societat Americana de Mastòlegs restringeix la tribu dels arvicolinis a Arvicola i inclou tots els seus anteriors membres vivents en la tribu dels microtinis.

## Referències

* ↑ «Microtine Voles (Tribe Microtini)» (en anglès). iNaturalist Canada. [Consulta: 3 maig 2023].
* ↑ Abramson, N. I.; Bodrov, S. I.; Bóndareva, O. V.; Guénelt-Ianovski, I. A.; Petrova, T. V. «A mitochondrial genome phylogeny of voles and lemmings (Rodentia: Arvicolinae): Evolutionary and taxonomic implications» (en anglès). PLOS ONE, vol. 16, 11, 19-11-2021, pàg. e0248198. Bibcode: 2021PLoSO..1648198A. DOI: 10.1371/journal.pone.0248198. ISSN: 1932-6203. PMC: 8604340. PMID: 34797834.
* ↑ Mammal Diversity Database «Mammal Diversity Database (Version 1.11) [Data set]» (en anglès). Zenodo, 2023. DOI: 10.5281/zenodo.7830771.
# (1873) Agenor

Agenor és l'asteroide número 1873. Va ser descobert per l'astrònom Cornelis Johannes van Houten des de l'observatori de Monte Palomar (Estats Units), el 25 de març de 1971. La seva designació provisional era 1971 FH. Es tracta d'un troià de Júpiter.

## Vegeu també

* Llista d'asteroides (1001-2000)

## Referències

* 1 2 3 Afirmat a: Minor Planet Center Database.
* 1 2 3 4 5 6 7 «JPL Small-Body Database». [Consulta: 31 octubre 2023].
* 1 2 3 4 5 6 7 8 9 URL de la referència: https://www.minorplanetcenter.net/db_search/show_object?object_id=1873.
* 1 2 3 4 5 6 7 «JPL Small-Body Database». [Consulta: 25 gener 2024].
# Batalla de Guadalete (745)

* Per a altres significats, vegeu «Batalla de Guadalete».
La batalla de Guadalete fou un enfrontament bèl·lic entre el Valiat d'Al-Àndalus i els rebels qaysites que tengué lloc l'any 745 a la riba del riu Guadalete, en el context de la revolta iemenita d'Al-Àndalus.
La política d'Abu-l-Khattar al-Hussam ibn Dirar al-Kalbí, favorable als àrabs d'origen iemenita, va acabar per provocar la sublevació dels qaysís i alguns iemenites. Sota el comandament d'As-Sumayl, del jund (exèrcit) de Qinnasrín, i de Thawaba ibn Salama, del clan iemenita dels judhamites, el van vèncer l'abril del 745 a la riba del Guadalete. Després de la Victòria, Thawaba ibn Salama fou proclamat nou valí.

## Referències

* ↑ Azraai Jamsari, Ezad; Mohd Talib, Nurliyana; Abdullah, Suhaila; Sulaiman, Adibah «Serial Warfare in Al-Maghrib and Al-Andalus (8-11th Centuries Ce) Based on Record of Spanish Islam by Reinhart Dozy (1820-1883ce)» (pdf) (en anglès). International Journal of Civil Engineering and Technology, 8, 11, 01-11-2017, pàg. 858-859.
* ↑ Dozy, 1913, p. 152-153.

## Bibliografia

* Dozy, Reinhart Pieter Anne. Evariste Lévi-Provençal. Histoire des musulmans d'Espagne jusqu'à la conquête de l'Andalousie par les Almoravides (711-1110) (en francès). 4 volums. Leiden: E.J. Brill, 1861.
* Dozy, Reinhart Pieter Anne; Stokes, Francis Griffin (trad.). Evariste Lévi-Provençal. Spanish Islam: a History of the Moslems in Spain by Reinhart Dozy: Translated with a Biographical Introduction and Additional Notes (en anglès, traduït del francès). Londres: Chatto & Windus, 1913, p. 822.
# Batalla d'Apamea

La batalla d'Apamea va tenir lloc al segle xv aC al sud d'Apamea, localitat al nord-oest d'Alep, o a Halab

## Antecedents

Mittani va conquerir al voltant del 1500 aC Alalakh i probablement s'estenia fins Arrapha a l'est, Terqa al sud i Kizzuwatna a l'oest.
Tuthmosis va decidir portar el domini egipci a Síria coincidint amb el màxim poder de Mitanni. En aquesta època a Síria els poders dominants eren el regne de Tunip, vassall de Mitanni i Cadeix o Kadesh, que dominava un extens territori fins a Megiddo, a Palestina. Tuthmosis va decidir començar per Cadeix, que va fer una coalició de petits prínceps (330 estats la majoria aliats de Mitanni) i va establir el seu quarter general a Megiddo. Els dos exèrcits es van enfrontar prop de la ciutat i els sirians es van haver de tancar darrere de les muralles. El setge va durar set mesos fins que finalment la ciutat es va rendir i 119 ciutats van quedar sotmeses a Egipte (però probablement incloent ciutats que foren ocupades pels egipcis amb campanyes paral·leles) entre elles Damasc, però no pas Cadeix.

## Batalla

Tuthmosis III de l'antic Egipte va derrotar en una batalla l'exèrcit de Mitanni, comandat per Parsatatar i el va posar en fuita.

## Referències

* 1 2 Owen, David I.; Wilhelm, Gernot. Nuzi at seventy-five (en anglès). CDL Press, 1999, p. 215. ISBN 1883053501.
* ↑ Van De Mieroop, Marc. A History of the Ancient Near East c. 3000-323BC. 2a ed.. Malden, MA, USA: Blackwell Publishing, 2007, p. 151. ISBN 978-1-4051-4911-2.
* ↑ Tucker, Spencer. Battles That Changed History: An Encyclopedia of World Conflict (en anglès). ABC-CLIO, 2010. ISBN 1598844296.
# Cirrhilabrus pylei

Cirrhilabrus pylei és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 9 cm de longitud total.

## Distribució geogràfica

Es troba a Papua Nova Guinea i Indonèsia.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Funció polilogarítmica

Una funció polilogarítmica en n és un polinomi amb el logaritme de n,
   ${\displaystyle a_{k}(\log n)^{k}+\cdots +a_{1}(\log n)+a_{0}.}$
Totes les funcions polilogarítmiques d'n son ${\displaystyle o(n^{\varepsilon })}$per tot exponent ε > 0 (fent servir notació de la o petita), és a dir, qualsevol funció polilogarítmica creix molt més lentament que qualsevol exponent positiu.

## Referències

* ↑ «polylogarithmic» (en anglès). [Consulta: 1r desembre 2018].
# Microthyris

Microthyris és un gènere d'arnes de la família Crambidae. El gènere va ser descrit per primera vegada per Julius Lederer el 1863.

## Taxonomia

* Microthyris alvinalis (Guenée, 1854)
* Microthyris anormalis (Guenée, 1854)
* Microthyris asadias (Druce, 1899)
* Microthyris lelex (Cramer, 1777)
* Microthyris microthyralis (Snellen, 1899)
* Microthyris miscellalis (Möschler, 1890)
* Microthyris prolongalis (Guenée, 1854)
Són sinònims secundaris de Microthyris:
* Crossophora Möschler, 1890 (no Meyrick, 1883: ocupat prèviament)
* Grossophora (lapsus)
* Cyclocena Möschler, 1890

## Referències

* ↑ «GlobIZ search». Global Information System on Pyraloidea. [Consulta: 2 març 2019].
* ↑ Pitkin, Brian; Jenkins, Paul. «Microthyris Lederer, 1863» (en anglès). Butterflies and Moths of the World. Londres: Natural History Museum, 05-11-2004.
* ↑ Savela, Markku. «Microthyris Lederer, 1863» (en anglès). Lepidoptera and Some Other Life Forms.
# Unna (desambiguació)

«Unna» té aquests significats:
* Districte d'Unna: Districte rural de Rin del Nord-Westfàlia (Alemanya)
* Unna: Ciutat capital del districte d'Unna
# A2

A-2, A2 o AII té els següents significats:
* A2 o Autovia del Nord-est
* Antigament, abreviatura de la cadena France 2
* A2, segon nivell de coneixement en un idioma del marc europeu comú de referència per a les llengües
* A2 (míssil)
* A2 (avió)
* DIN A2, format de full de paper gran, segons la norma ISO 216
* Una divisió de les llengües biumandares
* Annexina A2 tipus de proteïna
# Batalla d'Angumois

La batalla d'Angumois fou un important combat lliurat el juny del 844 entre les forces lleials a Pipí II d'Aquitània manades per Guillem de Septimània, fill de Bernat de Septimània i comte i duc de Tolosa, i les forces del rei Carles II el Calb. Probablement Bernat havia estat executat poc abans i Guillem, el seu successor per dret, estava ple de ràbia i disposat a lluitar de manera ferotge.
Després d'un mes d'infructuós setge de Tolosa entre maig i juny del 844, Carles el Calb esperava un exèrcit format per nombrosos nobles i prelats que l'havien d'ajudar a la conquesta, al que havia cridat de França, però Pipí II se'n va assabentar i va decidir impedir el seu pas cap a Tolosa. L'exèrcit franc avançava per l'Angumois quan el dia 7 de juny fou inesperadament atacat per les forces de Pipí i completament destruït. La majoria dels soldats van quedar sobre el camp i la resta foren fets presoners; un petit nombre va poder fugir. Entre la noblesa que va morir: l'abat Hug, oncle de Carles i fill natural de Carlemany, l'abat Ricbot de Saint-Riquier, net de Carlemany a través d'una de les seves filles, el comte palatí Ravan, portaestendard de la corona, el comte Eckard i força altres magnats i personatges distingits. Entre els presoners hi havia Ebroí bisbe de Poitiers, Ragenari bisbe d'Amiens, Llop abat de Ferrières, els dos fills del comte Eckard, i diversos comtes i senyors. Pipí va alliberar a la major part dels presoners després de rebre el seu jurament de no servir mai més contra ell i de guardar les seves armes i ornaments; Turpió, comte d'Angulema, lleial a Pipí, va influir en aquest per l'alliberament de l'abat LLop.
Carles va haver d'aixecar el setge de Tolosa i Guillem de Septimània deuria entrar a Tolosa, probablement defensada per Frèdol. A l'any següent Pipí el va enviar a Bordeus a lluitar contra els normands, al morir el comte Séguin o Siguin o Ximin, i va rebre els títols de comte de Bordeus i Agen (i potser duc de Gascunya), i va deixar Tolosa a Frèdol.

## Bibliografia

* Devic, Claude; Vaissette, Joseph. Histoire générale de Languedoc (en francès). Tolosa: Édouard Privat llibreter editor, 1872 (Vegeu altres edicions a Google Books Vol. 1 (1840), Vol. 2 (1840), Vol. 3 (1841), Vol. 4 (1749), Vol. 5 (1842), Vol. 6 (1843), Vol. 7 (1843), Vol. 8 (1844), Vol. 9 (1845)).
# Diuques

Diuques (en llatí Dieuches, en grec Διεύχης) fou un metge grec que va viure probablement al segle iv aC i pertanyia a l'Escola dogmàtica, segons diu Galè.
Fou tutor de Numeni d'Heraclea, segons Ateneu de Naucratis, i és esmentat diverses vegades per Plini el Vell. Va escriure alguns llibres de medicina dels que només se'n conserven fragments, citats per Ruf Efesi.

## Referències

* ↑ Dieuches a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 1009